b'\n_START_ARTICLE_\nEdmund Lawrence\n_START_SECTION_\nPelaajaura\n_START_PARAGRAPH_\nMcNeesen osavaltionyliopistossa vuosina 1972\xe2\x80\x931976 pelannut Lawrence varattiin 84. vuorolla NBA:n vuoden 1976 varaustilaisuudessa. Varaajaseura Cleveland Cavaliersissa h\xc3\xa4n ei koskaan NBA:ta pelannut, ei my\xc3\xb6sk\xc3\xa4\xc3\xa4n San Antonio Spursissa, jonka kanssa h\xc3\xa4n teki sopimuksen vuonna 1980. 27. tammikuuta 1981 Lawrence teki kymmenp\xc3\xa4iv\xc3\xa4isen sopimuksen Detroit Pistonsin kanssa. Pistonsissa Lawrence pelasi kolmessa ottelussa 4 pisteen ja 1,3 levypallon keskiarvoilla._NEWLINE_Lawrence pelasi kaudella 1981\xe2\x80\x931982 Suomen p\xc3\xa4\xc3\xa4sarjassa edustaen Tampereen Pyrint\xc3\xb6\xc3\xa4. H\xc3\xa4n pelasi runkosarjassa 34 ottelussa 26,1 pisteen ja 14,0 levypallon ottelukohtaisilla keskiarvoilla. Pyrint\xc3\xb6 sijoittui runkosarjassa kuudenneksi ja selviytyi puoliv\xc3\xa4lieriin. Joukkuetta vastaan asettui Torpan Pojat, joka voitti Pyrinn\xc3\xb6n otteluvoitoin 0\xe2\x80\x932._NEWLINE_Lawrence kuoli 62-vuotiaana 16. hein\xc3\xa4kuuta 2015.'